စင်္ကီသုတ်

+ လူꩻလိုꩻဆရာႏ ၊ တွမ်ႏသံႏဃာႏ ၊ ကျွꩻဗာႏတဖူꩻဒွါ။	= ဩပါသာဒ ၊ ကောသလ ၊ ဒေဝချင်းတခြာ ။ + စင်္ကီပုဏ္ဏာꩻ ၊ ခွန်ဖေႏခါꩻ ၊ ခွုမ်မာꩻလꩻပဲင်ႏထွာ။ = ဩပါသာဒ ၊ ဗြာဟ္မဏ ၊ ဟွုန်လွတွိုႏနဝ်ꩻခါ။ + တွမ်ႏဂုဏ်ႏကွတ်ꩻပါꩻ၊ ကျောႏထင်ႏသျာꩻ ၊ တရာꩻနမ်းသေပါ။ = အကျိုꩻအာငါႏ ၊ အခရာႏ ၊ နယ်ဒါႏကျင်ꩻစင်ဗွာ။ + ရဟန္တာႏနုဲင်းသူꩻ ၊ ထီႏဗာႏစူꩻ ၊ ကျိုꩻထူꩻထွာမွေးအာ ။ = ပုဏ္ဏာꩻလိုꩻခြွေ ၊ အဝ်ႏထောင်ထွေ ၊ လဲင်ꩻဗွေတဖူꩻခါ။
	+	စင်္ကီပုဏ္ဏာꩻ ၊ အဝ်ႏထီႏညာꩻ ၊ လွေꩻထာꩻလိုꩻစွိုꩻအာ ။	=	ဟဲ့ꩻခန်းခတ္တ ၊ ထမုဲင်ꩻဟ ၊ လွေꩻလွဝွေꩻရီပါ ။
	+	(ရဟန်ꩻဂေါတမ ၊ တွမ်ႏသံဃ ၊ ဖျော်လွတွင်ꩻယိုခါ) ။	=	ဂုဏ်ႏတောႏကွတ်ꩻပါꩻ ၊ ကျောႏထင်ႏသျာꩻ ၊ ဘုရာꩻကျွꩻနဝ်ꩻဟာ ။
	+	ပေါႏနဝ်ꩻလွေꩻဟုဲး ၊ ဒေါ့ꩻနယ်ခြုဲး ၊ ပွေါးလုဲးတဆင်ႏငါ ။	=	ပုဏ္ဏာꩻစင်္ကီ ၊ လွေꩻသွိုသီ ၊ ဒေါ့ꩻရီခန်းလိုꩻအာ ။
	+	ခမ်းစွုမ်ႏပုဏ္ဏာꩻ ၊ ကွပ်ထာꩻမာꩻ ၊ ငတ်ꩻရျာꩻဖျော်နဝ်ꩻခြာ ။	=	စုဝင်ꩻတဆင်ႏ ၊ တွိုႏဖျော်ထင်ႏ ၊ ပြုံႏပြင်ႏစင်္ကီငါ ။
	+	အီႏလွေꩻနုဲင်းဝင်ꩻ ၊ မွေးဒျာႏရင်ꩻ ၊ ဖြေႏသျင်ꩻဝွေꩻသီးငွါ ။	=	တလွေꩻထွိုက်တဝ်း ၊ အံႏဖြာႏငဝ်း ၊ ဒေါ့ꩻလဝ်းဂုဏ်ႏပေါင်ꩻအာ ။
	+	(ဆရာႏ)မွိုးဖါ ၊ ခွိုꩻမျတ်ထွာ1 ၊ လွေꩻငါထွိုက်တဝ်းထွာ ။	=	ရဟန်ꩻဂေါတမ ၊ ဆရာႏထျ ၊ လွဉ်လွထွိုက်ကအာ ။
	+	လွိုင်ႏအာဥစ္စာႏ2 ၊ ပေႏတင်ႏဒါႏ3 ၊ ရေꩻငါႏယောင်ꩻဆင်ꩻခါ4 ။	=	သီႏလဗွေညီႏ 5 ၊ ငဝ်းလဲ့ဖြီႏ 6 ၊ စဲဉ်ႏစီႏဆရာႏထွာ 7 ။
	+	ပုဏ္ဏာꩻသွံရျာꩻ ၊ သွဉ်ဖေႏကျာꩻ ၊ တပါꩻဆရာႏထွာ 8 ။	=	ခွန်ကောသလ9 ၊ ပေါက္ခရ10 ၊ ပူဇ-ရိုႏသေႏအာ ။
	+	ဗွူ-ဟူလွိုင်ႏအာ ၊ ဩပါသာ ၊ ယိုခါအိုပ်ပဲင်ႏထွာ 11 ။	=	မျင်ꩻမိုရ်ႏ-လွူးခူꩻ ၊ မဉ်ႏတဲက်စူꩻ ၊ အထူꩻကွာႏကအာ ။
	+	မုဒ္ဒရာႏနောင် ၊ ဖိုးခင်ႏအောင် ၊ တဲက်ရောင်ကွာႏမွိုꩻဟာ ။	=	ထီတွိုင်ꩻနွုတ်ꩻဗာႏ ၊ ထီဗဲက်ꩻဒျာႏ ၊ ကွာႏငါႏယူႏမွိုင်ဟာ ။
	+	နီလွေꩻထွိုက်ငါႏ ၊ အခရာႏ ၊ ဒေါ့ꩻဗာႏဂုဏ်ႏပေါင်ꩻအာ ။	=	နီဆီပုဲင်ချက် ၊ ဝွေꩻဒေါ့ꩻတွက် ၊ နိစ်သက်ခရာႏအာ ။
	+	ရွဉ်လွိုင်ႏ-2’မွိုးဖါ-1 ၊ ပေႏဆားခါ3 ၊ ဗုဲင်ထွာဒျာႏရဟန်ꩻ ။	=	မွိုးဖါငွိုးငါး4 ၊ ယောင်ꩻတဲးဝါး5 ၊  တဲးဝါးဗွေသီလံ6 ။
	+	ငဝ်းတလေ့ငါႏ7 ၊ ထွာဆရာႏ8 ၊ ကင်ႏခွါႏကရာဂံ 9 ။	=	ကမ္မဝါဒီ10 ၊ ခွိုꩻထွိုကီ11 ၊ အာအီရွဉ်တွမ်ႏခံꩻ12 ။
	+	ခမ်းအခဝ်ခဝ် ၊ ကတွိုႏဖျော်13 ၊ ရီနော်ထွိုက်ငါႏရင်ꩻ ။    =	လူꩻအရေင်ပေါင်ꩻ ၊ ဆယ်ꩻကပ်ရောင်ꩻ14၊ဂုဏ်ႏယောင်ꩻကွတ်ꩻပါꩻရင်ꩻ15
	+	လက္ခဏာႏတန်16 ၊ ဗိမ္ဗိ-ယံ17၊ ထဲင်းဖျင်ကောသလ18 ။	=	ပေါက္ခရသာတိ19 ၊ ပညာႏသျိ20 ၊ ပူဇိတွမ်ႏပိုမာ ။
	+	ယိုခါကာႏလ ၊ တွိုႏဖျော်ဖြ ၊ ဌာန-ပါသာဒါ ။	=	ကတွိုႏလွဉ်ဒါႏ ၊ နီရပ်ရာႏ ၊ ထွာဒျာႏနီထဉ်ႏရင်ꩻ ။
	+	ရဟန်ꩻဂေါတမ ၊ ဖျော်လွဉ်လွ ၊ ဒေသယိုခါတွင်ꩻ ။	=	ရိုႏသေႏ’နွမ်ꩻဗာႏ ၊ ထဉ်ႏအတာႏ ၊ နီတာႏ ဟဝ်မာꩻလင်ꩻ ။
	+	အဂုဏ်ႏခရာႏ ၊ ယိုမကာႏ ၊ အံႏဖြာႏလို့တဝ်းရင်ꩻ ။	=	ဘုရာꩻနမ်းဒျာႏ ၊ ဒေါ့ꩻအံႏဖြာႏ ၊ ကမ္ဘာႏသွတ်ꩻခြေင်ဖျင်ꩻ ။
	+	ကွပ်ပွိုးနဝ်ꩻမꩻ ၊ နီအထျꩻ ၊ ဗွေႏကျွꩻမꩻထွိုက်သင်ꩻ ။	=	နီလွေꩻထေ့မꩻ ၊ အီႏထွိုက်လꩻ ၊ သျင်ꩻပျꩻလွေꩻစွဉ်ႏဝင်ꩻ ။
	+	ဖျော်ဘုရာꩻငါ ၊ စွော့ꩻတက်ပါ ၊ အုံချာခင်ႏလမ်းသျင်ꩻ ။	=	ကာပဋိက ၊ ခိုဗင်ႏကျ ၊ ယားဖဝင်ꩻငဝ်းခါႏ ။
	+	ဘုရာꩻတဖျ ၊ “အုံပွေါးက ၊ ယွယွမွိုင်တကာႏ” ။	=	စင်္ကီလောႏလဝ်း ၊ ဘုရာꩻစဝ်း ၊ “နယ်ꩻတဝ်းခိုဗင်ႏဒါႏ ။
	+	အထီႏ’ဟွုန်အာ ၊ ခွိုꩻယံထွာ ၊ ပညာအဝ်ႏမွေးငါႏ ။	=	ငဝ်းဖြီႏဟဝ်ငါႏ ၊ ဒေါ့ꩻရီတာႏ ၊ နွောင်ꩻဒျာႏယွုမ်းသေꩻခါꩻ ” ။
	+	“အအီႏဒေါ့ꩻဒျာႏ ၊ သိုမ်ဝိဇ္ဇာႏ ၊ ဒင်ႏဗာႏအွဉ်ႏဆꩻငါ” ။	=	ဗွေႏမျတ်ဘုရာꩻ ၊ ယူႏစဉ်ꩻစာꩻ ၊ တပါꩻသꩻကိုခါ ။
	+	ပုဏ္ဏာꩻခိုဗင်ႏ ၊ သꩻယူႏထင်ႏ ၊ တဆင်ႏတွင်ꩻနဝ်ꩻခါ ။	=	“မဲ့မဉ်ႏထွားဒါႏ ၊ ပျဿနာႏ ၊ ရီဗာႏတွင်ꩻနဝ်ꩻခါ” ။
	+	ဘုရာꩻသေလꩻ ၊ ဝွေꩻအသꩻ ၊ ထွားမꩻမွေးခန်းထွာ ။	=	“ဘုရာꩻသꩻပါ ၊ ခွေယိုခါ ၊ ရီငါမွေးခန်းဒျာႏ” ။
	+	“ထွာဒါႏနုဲင်းယို ၊ အနုဲင်းယို ၊ တောင်ꩻဖိုအဆက်ဆက် ။	=	ကျမ်ꩻခွေါင်အဝ်ႏထင်ႏ ၊ ခွိုꩻပေႏတင်ႏ ၊ ဆင်ႏချင်ႏနုဲင်းနဝ်ꩻတွက် ။
	+	‘ယိုမꩻမဲဉ်ႏငါႏ ၊ လင်သူꩻဒျာႏ ၊ ခြေင်ဒျာႏခွဉ်ႏဆေ့ꩻတန်’ ။	=	အွဉ်ႏထွော့ပဉ်ဖဲ့ꩻ ၊ ဆွော့ꩻကတဲ့ꩻ ၊ ယပ်ꩻယဲ့ꩻနုဲင်းနဝ်ꩻယင် ။
	+	ငဝ်းယိုလောင်းဟ ၊ ဂေါတမ ၊ ထီႏလွနုဲင်းမုဲင်ꩻအီး? ။	=	‘ယိုနဝ်ꩻ-ခွေထီႏ ၊ ခွေသꩻမီႏ ၊ မဲဉ်ႏငီႏဟဝ်မွေးငါႏ ။
	+	အလင်လင်တာႏ ၊ ခြေင်တန်ဒျာႏ ၊ ဆေ့ꩻငါႏအခွဉ်ႏဒျာႏ’ ။	=	ပုဏ္ဏာꩻဖုံႏကို ၊ ဒေါ့ꩻနုဲင်းယို ၊ ထီႏဖိုအဝ်ႏနေကား? ။
	+	ပုဏ္ဏာꩻဖုံႏကို ၊ ဒေါ့ꩻနုဲင်းယို ၊ ထီႏဖိုအဲဉ်ထဝ်းဗာႏ ။	=	ဗꩻစွဉ်ႏနွုတ်ꩻဆက် ၊ ငဝ်းနဝ်ꩻတွက် ၊ ဒေါ့ꩻဖွက်အဝ်ႏနေအီ?။
	+	ဗꩻစွဉ်ႏနွုတ်ꩻဆက် ၊ ငဝ်းနဝ်ꩻတွက် ၊ ဒေါ့ꩻဖွက်အဝ်ႏဖိုတဝ်း ။	=	ပုဏ္ဏာꩻစခါ ၊ စီႏရင်ႏပါ ၊ သွဉ်ထွာကျမ်ꩻပေႏတင်ႏ ။
	+	ထွားနုဲင်းယိုခါ ၊ ဟော်ꩻလွဉ်ꩻထွာ ၊ သွဉ်ပါနယ်ꩻအတွိုင်ꩻ ။	=	အဋ္ဌ’1ဝါမ2 ၊ ဝါ-ဒေဝ3 ၊  ဝေဿ4-ယမ-ပါ (က-မ-မိတ္တ-တဂ္ဂိ)
	+	အင်္ဂီရသ6 ၊ ဘာ-ဒွါဇ7 ၊ သေဋ္ဌ-8 ကဿပါ-9 ။ (ရ-ဝါ) ။	=	ရသေ့ꩻဘဂု-10  ၊ ဆီပါꩻစု ၊ ကုရုဟော်ꩻနဲ့ဟာ? ။
	+	ဝွေꩻသီးဗွေႏယဝ်း ၊ တဟော်ꩻတဝ်း ၊ အဲဉ်ထဝ်းတပါꩻပါꩻ ။	=	မဲ့ခေ့ꩻဆွန်ꩻဝင်ꩻ ၊ အုံရဲဉ်ႏရင်ꩻ ၊ ဗိုန်လင်ꩻဥပမာႏ ။
	+	ငါသွတ်ꩻတဖြာꩻ ၊ ထီႏတဝ်းထာꩻ ၊ တဖြာꩻထာႏဝဒျာႏ ။	=	ဝွေꩻတဲ့ထီႏတဝ်း ၊ ဆုဲင်ꩻသွတ်ꩻယဝ်း ၊ တဖြဝ်းပီပီဒျာႏ ။
	+	ပုဏ္ဏာꩻဒေါ့ꩻဒါႏ ၊ ငဝ်းနဝ်ꩻတာႏ ၊ ဗိုန်ငါႏ ဥပမာႏ ။	=	ငါသွတ်ꩻထီႏတဝ်း ၊ ဝ’သွတ်ꩻယဝ်း ၊ အဲဉ်ထဝ်းအီႏထီႏတာႏ ။
	+	ငဝ်းယိုအလုဲင်ꩻ ၊ ယူႏနုဲင်းမုဲင်ꩻ ၊ စေဖြုဲင်ꩻမွိုင်တကာႏ ။	=	ပုဏ္ဏာꩻယွုမ်းအံႏ ၊ ရွီးခွေါင်ခံႏ ၊ သိစ်ထန်ႏတဝ်းနဲ့ဒါႏ? ။
	+	ဆယ်ꩻကပ်အီဒျာႏ ၊ ယွုမ်း-သဒ္ဓါႏ ၊ တဗာႏလွုမ်ꩻမွေးတဝ်း ။	=	ဆယ်ꩻကပ်အီဒျာႏ ၊ ဟွုန်ဖိုဒါႏ ၊ နဝ်ꩻတာႏလဲ့ပါပါ ။
	+	စနဝ်ꩻရိုꩻဒျာႏ ၊ ယွုမ်း-သဒ္ဓါႏ ၊ ချာတာႏရိုꩻဟွုန်ဖို ။	=	တရာꩻငတ်ꩻမျိုꩻ ၊ နီဗာႏကျိုꩻ ၊ ယိုꩻယိုꩻဖေႏယိုခါ ။
	+	ယွုမ်းအံႏ-သဒ္ဓါႏ1 ၊ သꩻသွိုꩻငါႏ2 ၊ ဟွုန်ဗာႏနဝ်ꩻယင်ပါ3 ။	=	ကျမ်ႏစဲႏချင်ꩻရာꩻ4 ၊ ယူႏစဲင်းခါꩻ ၊ မွိုꩻမာꩻနစ်သက်ထွာ5 ။
	+	ကယွုမ်းမွေးငါႏ ၊ ခြေင်ထိုꩻဒါႏ ၊ အမာႏတဲ့ကုဲင်းထွာ ။	=	ယွုမ်းအံႏတဝ်းငါႏ ၊ သမ်းမွေးဒျာႏ ၊ မဲဉ်ႏငါႏလဲ့အဝ်ႏထွာ ။
	+	နစ်သက်တဲးဝါး ၊ ဟွုန်ဖိုစား ၊ တဲးဝါးကျမ်ႏစဲႏယဝ်း ။	=	ယူႏစဲင်းထွူလွေꩻ ၊ သꩻသွိုꩻဝွေꩻ ၊ ထန်ႏသွေꩻထိုꩻဒါႏခြာ ။
	+	နစ်သက်ငါႏတဝ်း ၊ ဟွုန်ဖိုငဝ်း ၊ ကျမ်ႏတဝ်းတဲးဝါးလဲ့ ။	=	သမ်းမွေးဟဝ်ငါႏ ၊ မဲဉ်ႏတန်ဒျာႏ ၊ သစ်ဒါႏအဲဉ်ထဝ်းတဲ့ ။
	+	ထိန်ꩻတီသစ္စာႏ ၊ ပါꩻလိုꩻဒါႏ ၊ ‘မဲဉ်ႏငါႏ-ခြေင်ဒျာႏ’တဲ့ ။	=	ပဉ်ဖဲ့ꩻအွဉ်ႏထွော့ ၊ ယပ်ꩻခုဲင်ႏခွေါ့ ၊ ရမွော့ထွိုက်တဝ်းသွူ ။
	+	ထိန်ꩻတီသစ္စာႏ ၊ အခရာႏ ၊ ရီဗာႏနဝ်ꩻသွူအော် ။	=	ယွုမ်းအံႏသဒ္ဓါႏ ၊ အဝ်ႏလဲဉ်းဒျာႏ ၊ ရိုꩻဒါႏတဝ်းနဝ်ꩻစား ။
	+	နဝ်ꩻနဝ်ꩻရိုꩻဗာႏ ၊ ထိန်ꩻသစ္စာႏ ၊ တကာႏတောင်ꩻတောင်ꩻနော် ။	=	နစ်သက်ငါႏထာꩻ ၊ ပါꩻတဖြာꩻ ၊ လာꩻလာꩻ တရိုꩻတဝ်း ။
	=	ဟွုန်ဖိုစွဉ်ႏမား ၊ တရန်းစား ၊ ဒေါ့ꩻတားဝွေꩻအငဝ်း ။	=	ကျမ်ႏစဲႏချင်ꩻရာꩻ ၊ ပါꩻတဖြာꩻ ၊ ရိုꩻရာꩻတဝ်းနဝ်ꩻစား ။
	=	ယူႏစဲင်းစဲင်းသော့ꩻ ၊ သꩻရေꩻတွော့ꩻ ၊ တဒေါ့ꩻတဝ်းနဝ်ꩻစား ။	=	ထွာထိန်ꩻသစ္စာႏ ၊ လိုꩻသစ္စာႏ ၊ အဝ်ႏဗာႏတခွုင်းယို ။
	=	နီပညတ်ဒါႏ ၊ ထိန်ꩻသစ္စာႏ ၊ အဝ်ႏဒျာႏခွိုင်းယိုလွုမ်ꩻ ။	=	ခွုင်းယိုလွုမ်ꩻဒျာႏ ၊ ဖြွဉ်သစ္စာႏ ၊ ထွာဗာႏတနွောင်ꩻတဝ်း ။
	+	ခွုင်းယိုလွုမ်ꩻဒျာႏ ၊ ထိန်ꩻသစ္စာႏ ၊ သေနာႏလွဒျာႏအော် ။	
	+	သေဖြွဉ်သစ္စာႏ ၊ အခရာႏ ၊ ရီဗာႏယင်းသွူအော် ။	=	သာႏသနာႏထံꩻ ၊ ဗွေႏရဟန်ꩻ ၊ အုံတံꩻဒုံတန်ထျ ။
	+	လိုꩻခြွေနမ်းသင် ၊ အပိုယင် ၊ လွေꩻတင် ရဟန်ꩻထျꩻ ။	=	ထိုမ်ႏစမ်ꩻလောဘ ၊ တွမ်ႏဒေါသ ၊ မောဟအခရာႏ ။
	+	လောဘတခြို့ ၊ မဲ့တမို့ ၊ ထွာလို့နုဲင်းမုဲင်ꩻစား ။	=	တသေတဝ်းငါႏ ၊  ရိုꩻသေဒျာႏ ၊ ထီႏဒျာႏ ဒေါ့ꩻရိုꩻကျွား ။
	+	နေင်ႏလာဆွာꩻည ၊ ထွာဒုက္ခ ၊ ထွဉ်ႏက ဝင်ꩻထူႏထွား ။	=	လောဘနဝ်ꩻကောင်း ၊ လို့စင်ကြောင်း ၊ ထွားဆောင်းထိုမ်ႏစံꩻထွား။
	+	အဲဉ်ထဝ်းလို့ကြောင်း ၊ ဗွေႏနမ်းဖြောင်း ၊ ရျူႏရောင်းအငိမ်ꩻစား ။	=	ဗွေႏဟော်ꩻတရာꩻ ၊ ယော့မွေးထာꩻ ၊ ကညာꩻအီႏထီႏဗာႏ ။
	+	အီႏသေဖြွဉ်လꩻ ၊ ခုဲင်ႏငါႏသꩻ ၊ ငိမ်ꩻခွꩻ’မျတ်တဲးဝါး ။	=	ကျမ်ႏစဲႏယူႏယဝ်း ၊ တထွꩻတဝ်း ၊ သဲင်ငဝ်းနုညံꩻငါႏ ။
	+	ပညာႏသားမꩻ ၊ အီႏသေထွꩻ ၊ ဟော်ꩻပျꩻကတဲးဝါး ။	=	လောဘလိုမ်ႏလိုꩻ ၊ နဝ်ꩻစားမျိုꩻ ၊ ဟော်ꩻရိုꩻတလꩻတဝ်း ။
	=	လောဘကြောင်းစင် ၊ ယူႏစမ်ꩻဖျင် ၊ တပင်ဟဲ့ꩻဒေါသ ။	=	ကြောင်းဒျာႏယူႏငါ ၊ မောဟပါ ၊ စင်ဗွာကြောင်းသေႏချာႏ ။
	+	ယွုမ်းအံႏ1-လွေꩻထေ့2 ၊ ကပ်ꩻတရေ့3 ၊ ဒွူႏထေ့တွမ်ႏအနား4	=	နာႏထူႏ-5 အီပါ 6 ၊ ခရာႏအာ ၊ ယူႏထွာနဝ်ꩻတစား 7 ။
	+	ယူႏထွူသေမန်ႏ ၊ တန်ႏဆင်ႏချင်ႏ8 ၊ ပါထင်ႏသꩻကိုထွာ9 ။	=	သောင်ႏသာ-10 တဲက်ထွား-11 ၊ ခြေင်းတဲးဝါး12 ၊ တဲးဝါးနိဗ္ဗာနာ ။
	+	သေဖြွဉ်သစ္စာႏ ၊ တွမ်ႏပညာႏ13 ၊ ထီႏဗာႏမဲ့ဆꩻငါ ။	=	ခွုင်းကဒေါ့ꩻလွဉ် ၊ သစ္စာႏဖြွဉ် ၊ သေဖြွဉ်သစ္စာႏသား ။
	+	နီပညတ်ဒါႏ ၊ ဖြွဉ်သစ္စာႏ ၊ အဝ်ႏဒျာႏခွုင်းယိုဟာ ။	=	ဖိုလ်ႏယံဖြွဉ်တာႏ ၊ ထွာဒွိုန်းဒျာႏ ၊ တကာႏတောင်ꩻသေꩻပါ ။
	+	နုဲင်းယိုအတာႏ ၊ သေလဲဉ်းဒျာႏ ၊ ဖိုလ်ႏတာႏလဝ်းဖျင်ဩ ။	=	တရာꩻနဝ်ꩻသွူ ၊ စွေးငါႏထွူ ၊ ပွာꩻစွူလဲင်ႏအာအာ ။
	+	လဲင်ႏပေါင်ꩻအာအာ ၊ ကွပ်လွူꩻချာ ၊ ဖိုလ်ႏခါထီႏဖြွဉ်အွူ  ။	=	ခွုင်းယိုရိုꩻဗာႏ ၊ ဖြွဉ်ဖိုလ်ႏတာႏ ၊ တကာႏဟဝ်သေသွူ။
	+	တခွုင်းယိုဒျာႏ ၊ ဖြွဉ်ဖိုလ်ႏတာႏ ၊ ဟွုန်ဗာႏလွလဲဉ်းသွူ ။	=	ဖိုလ်ႏအတာႏခါ ၊ ကေꩻဇူꩻအာ ၊ နဝ်ꩻထွာတရာꩻမုဲင်ꩻ? ။
	+	ကအားထုတ်ဒါႏ ၊ မဂ်နဝ်ꩻဒျာႏ ၊ ဖိုလ်ႏတာႏကေꩻဇူꩻအာ ။	=	အားထုတ်တဝ်းမဂ် ၊ ဖိုလ်ႏအတွက် ၊ ယူႏပက်ထွာတဝ်းခြာ ။
	+	အားထုတ်မဂ်မꩻ ၊ ဖိုလ်ႏအီႏလꩻ ၊ ငိမ်ꩻခွꩻကေꩻဇူꩻအာ ။	=	အားထုတ်မဂ်ခါ ၊ ကေꩻဇူꩻအာ ၊ နဝ်ꩻထွာတရာꩻမုဲင်ꩻ? ။
	+	တဲက်ထွားနဝ်ꩻဒျာႏ ၊ ကျိုꩻမဂ်တာႏ ၊ တန်ငါႏကေꩻဇူꩻထွာ ။	=	မဉ်ႏတဲက်ထွားတဝ်း ၊ မဂ်တာႏရဝ်း ၊ အဲဉ်ထဝ်းအီကျိုꩻငါ ။
	+	တဲက်ထွားနဝ်ꩻမꩻ ၊ အားထုတ်ဗꩻ ၊ မဂ်လꩻ ကျိုꩻတန်အာ ။	=	တဲက်ထွားတာႏခါ ၊ ကေꩻဇူꩻအာ ၊ နဝ်ꩻထွာတရာꩻမုဲင်ꩻ? ။
	+	ကျိုꩻစာꩻသောင်ႏသာ ၊ ကေꩻဇူꩻအာ ၊ နဝ်ꩻထွာတဲက်ထွားတာႏ။	=	မဉ်ႏသောင်ႏသာတဝ်း ၊ တဲက်အဲဉ်ထဝ်း ၊ ထွာငဝ်းတဝ်းနေခြာ ။
	+	ပွိုးသောင်ႏသာမꩻ ၊ တဲက်ထွားလꩻ ၊ တန်ဗꩻကေꩻဇူꩻအာ ။	=	ကကျိုꩻသောင်ႏသာ ၊ ကေꩻဇူꩻအာ ၊ နဝ်ꩻထွာတရာꩻမုဲင်ꩻ? ။
	+	ကကျိုꩻသောင်ႏသာ ၊ ကေꩻဇူꩻအာ ၊ နဝ်ꩻထွာသꩻမဉ်မာꩻ ။	=	သꩻမဉ်ႏအဲဉ်ထဝ်း ၊ ကျိုꩻစာꩻတဝ်း ၊ ထွာငဝ်းတဝ်းနေခြာ ။
	+	သꩻပါနဝ်ꩻမꩻ ၊ ကျိုꩻစာꩻဗꩻ ၊ ထွာလꩻကေꩻဇူꩻအာ ။	=	သꩻဖေႏကပါ ၊ ကေꩻဇူꩻအာ ၊ နဝ်ꩻထွာတရာꩻမုဲင်ꩻ? ။
	+	တွိုႏသꩻငါႏထာꩻ ၊ ယူႏတရာꩻ ၊ တိုꩻပွာꩻနစ်သက်အာ ။	=	မဉ်ႏယူႏစဲင်းတဝ်း ၊ သꩻပါတဝ်း ၊ အဲဉ်ထဝ်းကေꩻဇူꩻထွာ ။
	+	ယူႏစဲင်းငါႏမꩻ ၊ သꩻပါလꩻ ၊ တန်ဗꩻကေꩻဇူꩻအာ ။	=	ယူႏစဲင်း’သꩻရေꩻ ၊ ယံထွာဝွေꩻ ၊ မာꩻလွေꩻထမုဲင်ꩻဟာ?။
	+	အကျိုꩻ’အကျောင်ꩻ ၊ ထိုမ်ႏနောလောင်ꩻ ၊ ဝွေꩻခြောင်ꩻသꩻရေꩻထွာ။	=	ခရာႏ’ယူႏတဝ်း ၊ သꩻရေꩻတဝ်း ၊ အဲဉ်ထဝ်းကေꩻဇူꩻအာ ။
	+	ယူႏခရာႏမꩻ ၊ တွိုႏမွေးသꩻ ၊ တန်ဗꩻကေꩻဇူꩻထွာ ။	=	ယူႏအခရာႏ ၊ ယံထွာဗာႏ ၊ ဝွေꩻတာႏမုဲင်ꩻမာꩻထွာ?။
	+	အီပါအနေႏ ၊ မတ်သေႏသေႏ ၊ မာꩻဖေႏထာꩻယူႏထွာ ။	=	အီတဝ်း’မတ်တဝ်း ၊ ယူႏနွောင်ꩻတဝ်း ၊ အဲဉ်ထဝ်းကေꩻဇူꩻအာ ။
	+	အီပါ’မတ်မꩻ ၊ ယူႏနွောင်ꩻထွꩻ ၊ တန်ဗꩻကေꩻဇူꩻအာ ။	=	မတ်နွောင်ꩻ’အီပါ ၊ ယံကထွာ ၊ နဝ်ꩻထွာတရာꩻမုဲင်ꩻ?။
	+	ကနာႏတရာꩻ ၊ မတ်တောင်ꩻခါꩻ ၊ ဝွေꩻမာꩻကေꩻဇူꩻအာ ။	=	မဉ်ႏနာႏဗာႏတဝ်း ၊ အီအဲဉ်ထဝ်း ၊ ထွာငဝ်းတဝ်းနေခြာ ။
	+	ကွပ်နာႏဗာႏမꩻ ၊ အီ’မတ်လꩻ ၊ တန်ဗꩻကေꩻဇူꩻအာ ။	=	ယံနာႏတရာꩻ ၊ ကေꩻဇူꩻမာꩻ ၊ တရာꩻထမုဲင်ꩻဟာ?။
	+	မဉ်ႏဒွူႏနားမꩻ ၊ အီႏနာႏလꩻ ၊ တန်ဗꩻကေꩻဇူꩻထွာ ။	=	မဉ်ႏတဒွူႏတဝ်း ၊ နာႏအဲဉ်ထဝ်း ၊ ထွာငဝ်းတဝ်းနေခြာ ။
	+	ကွပ်ဒွူႏနားမꩻ ၊ နာႏထွာလꩻ ၊ တန်ဗꩻကေꩻဇူꩻအာ ။	=	ဒွူႏနားယံထွာ ၊ ကေꩻဇူꩻအာ ၊ နဝ်ꩻထွာတရာꩻမုဲင်ꩻ?။
	+	ဆယ်ꩻကပ်-အုံဗော့ꩻ ၊ ဒွူႏနားသော့ꩻ ၊ လꩻရော့ꩻကေꩻဇူꩻထွာ ။	=	အုံဗော့ꩻအဲဉ်ထဝ်း ၊ ဆယ်ꩻကပ်တဝ်း ၊ ဒွူႏတဝ်းနားနဝ်ꩻခါ ။
	+	ကွပ်ဆယ်ꩻကပ်မꩻ ၊ ဒွူႏနားလꩻ ၊ တန်ဗꩻကေꩻဇူꩻအာ ။	=	ဆယ်ꩻကပ်ယံထွာ ၊ ကေꩻဇူꩻအာ ၊ နဝ်ꩻထွာတရာꩻမုဲင်ꩻ?။
	+	လွေꩻထေ့နဝ်ꩻမꩻ ၊ ဆယ်ꩻကပ်လꩻ ၊ ဝွေꩻမꩻကေꩻဇူꩻအာ ။	=	လွေꩻထေ့တဝ်းရင်ꩻ ၊ ဆယ်ꩻကပ်ကင်ꩻ ၊ သွုမ်ꩻဖျင်ꩻကေꩻဇူꩻအာ ။
	+	ကွပ်လွေꩻထေ့မꩻ ၊ ဆယ်ꩻကပ်လꩻ ၊ တန်ဗꩻကေꩻဇူꩻထွာ ။	=	ယံလွေꩻထေ့ငါ ၊ ကေꩻဇူꩻအာ ၊ မုဲင်ꩻဟာကောမာꩻဖေႏ?။
	+	ယွုမ်းအံႏ-သဒ္ဓါ ၊ လွေꩻထေ့ငါ ၊ တန်အာဝွေꩻမာꩻဖေႏ ။	=	မဉ်ႏယွုမ်းတဝ်းရင်ꩻ ၊ လွေꩻထေ့ကင်ꩻ ၊ သွုမ်ꩻဖျင်ꩻအခေႏနေႏ။
	+	ကွပ်ယွုမ်းနဝ်ꩻမꩻ ၊ လွေꩻထေ့လꩻ ၊ တန်ဗꩻဟဝ်ခေႏနေႏ ။	=	ထိန်ꩻတီသစ္စာႏ ၊ ရီလဲဉ်းဒျာႏ ၊ သေႏချာႏဖြေႏလဲဉ်းသွူ ။	ၐ	ကဖြေႏနယ်ချာ ၊ သꩻရေꩻထွာ ၊ တွိုႏပါစွဉ်ႏသꩻသွူ ။
	ၐ	သွဉ်းသီးသꩻရာႏ ၊ ရေꩻလွဉ်ꩻဒျာႏ ၊ သေႏချာႏဖြေႏလဲဉ်းသွူ ။	=	သေဖြွဉ်သစ္စာႏ ၊ ရီလဲဉ်းဒျာႏ ၊ သေႏချာႏဖြေႏလဲဉ်းသွူ ။ (ၐ ၊ ၐ) = သေဖြွဉ်ဖိုလ်ႏတာႏ ၊ ရီလဲဉ်းဒျာႏ ၊ သေႏချာႏဖြေႏလဲဉ်းသွူ ။ (ၐ ၊ ၐ)
	=	ဖိုလ်ႏတာႏ’ကေꩻဇူꩻ ၊ ရီအထူꩻ ၊ ဖြေႏစူꩻနယ်လဲဉ်းသွူ ။ (ၐ ၊ ၐ)	=	ကရီတွိုင်ꩻဒါႏ ၊ ပျဿနာႏ ၊ စွုမ်ႏဗာႏဖြေႏလဲဉ်းသွူ ။ (ၐ ၊ ၐ)
	+	ကယူႏရီးခါ ၊ ရဟန်ꩻအာ ၊ ဇာတ်ခါယုတ်လွဉ်ꩻငါႏ ။	=	ခင်ႏလောင်းဗျဟ္မာႏ ၊ ဖွာꩻလွဉ်ဗာႏ ၊ ဝွေႏငါႏထင်းလွသွူ ။
	+	ရဟန်ꩻအတွက် ၊ သꩻထာꩻရက် ၊ နစ်သက်ထွာအီငါႏ ။	=	ရဟန်ꩻပုဂ္ဂိုလ်ႏ ၊ သꩻကီညိုႏ ၊ လွိုပိုႏမွေးစွဉ်ႏသွူ ။
	+	ရဟန်ꩻစဝ်းဗွေႏ ၊ ထာꩻရိုႏသေႏ ၊ မာꩻဖေႏနွောင်ꩻမွေးသွူ ။	=	တရာꩻယာႏယာႏ ၊ နစ်သက်ငါႏ ၊ နဝ်ꩻတာႏလဝ်းပါသွူ ။
	+	ဟန်ႏနီꩻမာꩻငါ ၊ သက်သွတ်ꩻပါ ၊ ခံႏထွာဗွေႏတကာႏ ။	=	လဝ်းထွူနဝ်ꩻခါ ၊ ပုဏ္ဏာꩻအာ ၊ သဲင်ꩻချာခန်းဒျာႏသွူ။
### အာႏကွိုꩻ